SUID-AFRIKAANSE RADIOLIGA 
SARLNUUS SONDAG 18 AUGUSTUS 2002 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


STIL SLEUTEL 


Dit is met leedwese dat die Raad van die SARL die afsterwe van Tom Dixon 
ZSSAD aankondig. Hy was by baie bekend as “Dickie”. Ons innige meegevoel 
aan sy eggenote, familie en vriende. 


(POUSE) 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

JOTA SPESIALE GELEENTHEIDSROEPSEINE 

NUWE ADMINISTRATIEWE BEAMPTE BY NARS 
KLUBNUUS 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
aan sarlnews@hotmail.com nie later as die Donderdag wat die bulletin vooraf 
gaan, in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 


JOTA SPESIALE GELEENTHEIDSROEPSEINE EN REGISTRASIE VAN 
OPVOEDKUNDIGE STASIES. 


Neem asseblief kennis van die volgende punte: 


a) Die onus rus op die houer van die roepsein om die lisensiegelde te betaal. 
b) Stuur asseblief die besonderhede van hierdie lisensies aan Laurie ZS5DL 
dat hy die roepseinboek op datum kan hou. 


Dit is reeds Septembermaand en die JOTA-stasies moes reeds geregistreer ge- 
wees het. Hierdie stasies moet eenkeer per jaar geregistreer word sodat nie- 
gelisensieerde mense, nl. Die Guides en Scouts op die amateurbande kan kom- 
munikeer. Dave Gemmel ZSGAAW het sy dienste aangebied om die nodige 


papierwerk vir JOTA te doen en versoek dat die nodige vorms aan hom gestuur 
word by: Fax 012 667 2153 of e-pos by davegemmell@bkmnet.co.za. 


Stuur asb. 'n herinnering aan Dave nie later nie as 12 Oktober. Dave kan net 
JOTA-stasies registreer en nie ander spesiale geleentheidstasies nie. 


Die nodige vorms vir registrasie as Opvoedkundige Klubstasie kan afgelaai word 
by die SARL se webtuiste. 


NUWE ADMINISTRATIEWE BEAMPTE BY NARS 


Die raad van die Suid Afrikaanse Radioliga kondig met genoeë aan dat `n admin- 
istratiewe beampte in die pos by die Nasionale Amateurradiosentrum aangestel 
is. Die administrasie van SARL-sake het baie agter geraak gedurende die tyd 
wat hierdie pos vakant was. 


Die raad bedank lede vir hulle begrip en geduld gedurende hierdie moeilike 
tydperk. Die tydelike administratiewe beampte, Ronnette, het haar bes gedoen 
maar niemand kan in enkele weke genoeg van amateurradio en al die verskillende 
aspekte daarvan leer nie. Die SARL se dank ook aan Ronnette vir die goeie 
werk wat sy gedoen het en vir haar bereidwilligheid om op kort kennisgewing 
uit te help. Die nuwe administratiewe beampte is me Debbie Bovey. Debbie het 
uitstekende administratiewe vaardighede en daar bestaan geen twyfel dat die 
agterstand vinnig ingehaal sal word nie. Lede word versoek om haar `n week te 
gun om haar voete te vind en om iets aan die agterstand te doen voordat hulle 
navraag doen oor hulle lidmaatskapstatus. Onthou asseblief dat die kantoor vir 
lede oop is slegs van 08:00 tot 13:00 op weeksdae. 


Om kontinuiteit in moeilike tye te verbeter en ook om die hantering van ledev- 
ersoeke en ander werk te bespoedig, word die aanstelling van `n tweede persoon 
Op 'n deeltydse grondslag oorweeg. Omdat 'n verandering van hiedie omvang 
raadsgoedkeuring vereis, sal so `n aanstelling nie onmiddelik gemaak word nie. 


Die raad van die SARL verwelkom me Debbie Bovey en wens haar 'n lang en 
produktiewe assosiasie met die SARL en sy lede toe. 


LANGLIDMAATSKAPTOEKENNINGS 


Aan alle lede van die SARL wat langer as 10 jaar ononderbroke lidmaatskap van 
die SARL geniet, is `n langlidmaatskapstoekenning in die vorm van `n sertifikaat 
uitgereik. Hierdie sertifikate is met die Julie/Augustus RadioZS gepos. 


Hoewel die SARL gedurende die laaste jaar herhaaldelik op bulletins en in Radio 
Z7S gevra het dat lede hule gegewens moet nagaan by die SARL, is daar nog 
steeds lede van wie die SARL nie aansluitingsdatums het nie. 


Indien u `n lid van die SARL is, en veronderstel was om `n sertifikaat te ont- 
vang, of `n sertifikaat met verkeerde lidmaatskapstermyn ontvang het, is dit 
omdat die SARL nie oor u korrekte inligting beskik nie. Stuur asseblief `n e-pos 
aan @RM@intekom.co.za of skakel 021-460-3640 en verskaf bloot u roepsein en 
aansluitingsdatum. Sertifikate sal dan mettertyd aan die lede wat kwalifiseer 


uitgereik word. Onthou dat sertifikate slegs aan persone met langer as 10 jaar 
ononderbroke lidmaatskap uitgereik word. 


KLUBNUUS 


Magalies Radioamateurklub sal weer vanjaar `n spesiale geleentheidstasie oprig 
in die stokperdjieafdeling van die Pretoria Internasionale Tentoonstelling en sal 
van 21 Augustus tot 1 September vanaf 10:00 tot 22:00 SAST op die lug wees. 
Die volgende modusse sal gebruik word, HF ESB op 40 en 80 Meter, 2 Meter 
FM, 2 Meter Stadige aftas TV, pakketradio ZSODLD en weerkundige beelde via 
ZS6CC. Spesiale geleenthede op die lug word ook in die vooriutsig gestel. Ons 
nooi almal om ons ZSGMRK-stasie te besoek of met ons te OSO. 


Magalies Radioamateurklub bied ook weer RAF-klasse vir die komende eksamen 
by hulle klubhuis aan in Waverley Pretoria. Die klubhuis is geleë op die hoek van 
Breyerlaan en Millstraat. Die klasse word elke Saterdag vanaf 14:00 tot 16:00 
aangebied. Studiemateriaal is beskikbaar teen billike pryse. Vir meer inligting 
skakel George ZS6ONE by 012 664-4155 of Marten ZS6ZY by 012 332-2104. 


WESRAND AMATEURRADIOKLUB 


Die WesRand AmateurRadioKlub hou hul lente Kattebakverkoping op Saterdag 
31 Augustus. Dit sal gehou word by die WesRand Klubhuis in Krotonstraat 
Weltevredenpark. Die hek sal om 12:00 oopgemaak word. Indien jy meer beson- 
derhede verlang kontak asseblief Dave op 083 449 8991. Sien jou by die beste 
kattebakverkoping in die weste. 


RUSTENBURG AMATEURRADIOKLUB 


Dit is met genoë dat die raad van die SARL die eerste tak van die SARL welkom 
heet. 


By die pas afgelope komiteevergadering was 'n aansoek ontvang van die Rusten- 
burg Amateurradio klub om geregistreer te word as die eerste tak van die SARL. 


Die aansoek was in lyn met die konstitusie van die SARL wat voorsiening maak 
vir die vorming van takke. 


Die klub is die eerste om sodoende aansoek te doen om takstatus en sal dan in 
die vervolg as Tak 1 — Rustenburgtak van die SARL bekend staan. 


Hierdie is `n groot inisiatief van die lede van Rustenburg om sodoende die Liga 
en amateurradio te ondersteun. 


Die volgende komitee is gekies om te dien op die komitee van die Rustenburgtak: 


Leon Burger ZRGBUR Voorsitter; Frans Keulder ZSOBXL Ondervoorsitter; 
Erik Charlslund ZSGAWS Sekretaris; Hans Potgieter ZS6GALJ Tesourier; Grant 
Robertse ZR6GSR Lid; Grabt Muller ZR6GVM Lid; Henry Rood ZS6IIX Lid; 


Die Raad wens die nuwe 'Tak alle sukses toe en is trots om sulke lede te hê. 


Van die President aan die Rustenburg tak: 


Die Raad van die SARL wens die Rustenburg amateurs geluk met hulle besluit 
om hulle klub in 'n tak te verander. Hierdie stap maak hulle die eerste klub wat 
terugskakel na `n tak van die SARL. Hulle sal bekend staan as Tak 1 van die 
SARL. 


KAAPSTAD AMATEURRADIOSENTRUM 


Die Kaapstad Amateurradiosentrum se AJV was gehou aan die einde van Julie 
en die volgende komitee is verkies: 


Voorsitter Bud Voortman ZS1B; Ondervoorsitter Matt Greyvenstein ZSIMJJ; 
Sekretaris Peter Henochsberg ZR1PH; Tesourier Barry Fletcher ZS1FJ; Toeken- 
nings Tony McEwan ZR1T; Klubhuis bestuurder Hugo Friedman ZS1HSF; Ham- 
net Andrew Perrins ZRISBM; Projekte Matt Greyvenstein ZS1MJJ; Openbare 
betrekkinge Dave Reece ZS1DFR; Ragchew redakteur Deon Erwin ZR1DG; RF 
steurings Deon Erwin ZR1DG@; Spesiale geleenthede Matt Greyvenstein ZS1MJJ; 
Opleiding Andrew Roos ZS1A N; Webmeester Deon Erwin ZR1DO; 


KARS RAE KURSUS 


Die Klub bied `n kursus aan om kandidate voor te berei vir die RAE in Oktober. 
Enigiemand is welkom om die kursus by te woon en die opleidingsbeampte 
kan gekontak word by (021 685 2841. Besonderhede en ander klubinligting is 
beskikbaar op die webtuiste by www.gsl.net/zslct. 


PRETORIA AMATEURRADIO KLUB 


By hulle Komiteevergadering gehou laas Donderdag, het die Pretoria Amateur 
Radio Klub portfolios aan Komiteelede toegeken soos volg: 


Voorsitter, SARL skakeling: Hans ZS6OKR; Vise-voorsitter, Sosiaal en 'Toeken- 
nings: Bill ZS6KO; Sekretaris en Tydrenne: Johan ZR6JHB; Penningmeester: 
Doreen ZR6DDB; Webwerf en Watts redakteur: Rudi 4S6DX; Watts assistent 
redakteur: Peter ZR6PWT; Klubhuis: Richard ZR6CK; Vlooimarkte en RABE: 
Almero ZR6RY: Projekte en herhaler toesig: Hans ZR6HVG; Openbare ver- 
houdings: Katti ZS6KVR. 


Geko-opteerde lede 


RAF: Brian ZR6BJS; Herhaler onderhoud : Willie ZS6GAEA; Vlooimarkte: 
Willie ZR6WGR; Tydrenne : Johann ZR6YV; Ouditeur : Egbert ZS6OAZG. 


INTEGNET WEER OP DIE LUG 


Die SARL Integnet 2002 wat deur Telkom en Sentech geborg word is weer terug. 
Die eerste in die reeks sal vandag, 18 Augustus, op die lug wees om 20:00 op 
3215KHZ en vele herhalers regoor Suid-Afrika. 


Die onderwerp vir bespreking is weerligbeskerming vir die amateurradiostasie. 
Die spreker is Ron Block WB?2UYT, voorsitter van die Amateurradiostasie 
grondforum by die Dayton Hamvention. 


Klubs wat graag aan die netwerk gekoppel wil word, moet asb. hulle beson- 
derhede stuur aan Hans ZSGAKV sal die net behartig. Verskaf die volgende 
inligting voor 12:00 vandag: Telefoonnommer, herhalerfrekwensie. Om tegniese 
redes kan selfone nie gebruik word nie. 


Hierdie bulletin is saamgestel deur Martin, ZSGABU, en gelees deur .. us 
vanuit ...... AS 'n diens aan radioamateurs, kortgolfluisteraars en elektron- 
ikaentoesiaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MH in die Ooslonden-, 145,650 in 
die Durban- en 145,750 MHz in die Pretoriagebied te luister. `n Heruitsending 
kan Maandagaande om 20:00 SAT op 3215 kHz gehoor word. ARMI word deur 
Telkom en Sentech geborg. 


Kom neem ook deel aan die net van die President van die SARL wat Sondae 
om 12:00 op 7082 kHz op die lug is. 


U het geluister na ZS6SRL, dankie dat u by ons aangesluit het. `n Groot woord 
van dank aan diegene wat wat items vir hierdie bulletins verskaf en aan al die 
amateurs wat so gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


